Jan Guillou

Jan Oscar Sverre Lucien Henri Guillou (født 1944) er en svensk journalist og forfatter.

Han er en av Sveriges mestselgende forfattere. Guillou regner seg selv som sosialist.

 Liv og virke 
 Bakgrunn 
Jan Guillou har fransk far (Charles Guillou) og norsk mor (Marianne, født Botolfsen). På grunn av farens franske opphav fikk Jan Guillou fransk statsborgerskap ved fødselen. Siden 1975 har han vært svensk statsborger.

Han studerte juss i to år før han ble journalist.

 Forfatter 
Utenfor hjemlandet er Guillou særlig kjent for bokserien om den svenske agenten Carl Hamilton, som er filmatisert og vist blant annet på norsk TV. I tillegg til den har den historiske romanserien om korsfararen Arn Magnusson og hans innvirkning på historien til det svenske kongeriket vært på bestselgerlistene i flere land.

Guillou ble landskjent da han som journalist i 1973 sammen med kollegaen Peter Bratt i tidsskriftet Folket i Bild/Kulturfront avslørte at det Svenske Informationsbyrån (IB) eksisterte. De to offentliggjorde informasjon om IBs agent Gunnar Ekberg og deres omfattende overvåking av venstreradikale svensker gjennom etterkrigstiden, kjent som IB-affären. For sin rolle i avsløringen ble Guillou i 1974 dømt til fengsel i ti måneder for spionasje.Skarpskytteren. A-magasinet, 30. desember 2016

Guillou har også vært programleder for Magazinet på Sveriges Television 1981–1984 samt Rekordmagazinet.

På slutten av 1990-årene stiftet Guillou det frittstående bokforlaget Piratförlaget sammen med Sigge Sigfridsson, Liza Marklund og kona Ann-Marie Skarp. Forlaget har et norsk søsterforlag, som Guillou publiserer bøkene sine på; Piratforlaget.

Guillou skriver regelmessig for det svenske Aftonbladet, og regnes som en Sveriges viktigste offentlige debattanter. Han har opp gjennom årene stått fram med mye krass kritikk av samfunns- og medieutviklingen i Sverige, og på den måten, hele Vesten.

Avisen Expressen slo i 2009 stort opp at Guillou på slutten av 1960-årene hadde vært betalt agent hos KGB: «När Expressen i går visade Jan Guillou dokumenten valde han att för första gången bekräfta att han verkligen utfört uppdrag åt KGB: - Jag fick också betalt och fick skriva på kvitton, säger Jan Guillou till Expressens Micke Ölander». Guillou har imøtegått Expressens framstilling, og forklart at KGB-kontakten var et journalistisk arbeid, et mislykket forsøk på å «avsløre» KGBs virksomhet i Sverige.

 Bibliografi 
 Bøker på norsk 
Bøker om Arn Magnusson
 : Veien til Jerusalem 
 : Tempelridderen 
 : Riket ved veiens ende 
 : Arven etter Arn 
 : I Arns fotspor

 Bøker om Carl Hamilton
 : Coq Rouge - Rød Hane
 : Den demokratiske terroristen
 : I nasjonens interesse
 : Fiendens fiende
 : Den aktverdige morderen
 : Vendetta
 : Ingenmannsland
 : Siste seier
 : I Hennes Majestets tjeneste
 : Hevet over enhver mistanke
 : Hamlon: En skisse til en mulig fortsettelse
 : Madame Terror
 : Men ikke hvis det gjelder din datter (Bindes sammen med bøker om politioverbetjent Eva Johnsén-Tanguy.)

 Bøker i serien Det store århundret:
 : Brobyggerne
 : Dandy
 : Mellom rødt og svart
 : Ikke ville se
 : Blå stjerne
 : Ekte amerikanske jeans
 : 1968
 : De som dreper drømmer, sover aldri
2019: Den andre dødssynd
2020: Slutten på historien
Bøker om politioverbetjent Eva Johnsén-Tanguy

: Tyvenes marked
 : Den indre fiende
: Men ikke hvis det gjelder din datter (Bindes sammen med bøker om Carl Hamilton.)
 Andre romaner

 : Den store avsløringen
 : Ondskapen
 : Om jakt og jegere (sammen med Leif G.W. Persson)

 Andre bøker

 : I Arns fotspor – foto- og faktabok om steder og historier knyttet til Arn Magnusson-bøkene.
 : Heksenes forsvarere
 : Ordets makt og avmakt (om livet som journalist og forfatter).

 På svensk 
 1971 Om kriget kommer
 1977 Irak – det nya Arabien (sammen med Marina Stagh)
 1979 Reporter
 1982 Berättelser från det nya riket (sammen med Göran Skytte)
 1983 Justitiemord
 1984 Nya berättelser (sammen med Göran Skytte)
 1989 Reporter (revidert nyutgave)
 1990 Åsikter
 1990 Gudernas berg
 2005 Kolumnisten

 Priser (utvalg) 
  – Årets bok-Månadens boks litterära pris
  – SKTFs pris-årets forfatter

 Referanser 

Jan Guillou, Ordets makt och vanmakt. Mitt skrivande liv. Ny versjon med del 2 om KGB-affären. Pocketförlaget, Sverige (2010) ISBN 978-91-86369-47-7
Expressen 24. oktober 2009
Jan Guillou om KGB-historien på det svenske Piratförlagets nettsider  (Besøkt 14. okt. 2010)

 Eksterne lenker 
  Spalte i Aftonbladet
  Expressens oppslag om Guillou som KGB-agent


Kategori:Personer fra Södertälje
Kategori:Svenske forfattere
Kategori:Svenske krimforfattere
Kategori:Svensker dømt for forbrytelser
Kategori:Personer dømt for spionasje
Kategori:Svenske kokebokforfattere